Tolong jelaskan mengenai Kelainan Musim 8 dari Akademi Fantasia (musim 8) dalam bahasa melayu

Kelainan utama AF8 ialah konsert dan sesi penyingkiran tidak lagi diadakan pada malam yang sama, iaitu konsert pada hari Sabtu, dan penyingkiran (Debaran AF) pada Ahad keesokannya. Kedua-dua acara dilangsungkan di Stadium Putra Bukit Jalil. Konsert akhir AF8 pada 22 dan 23 Mei juga istimewa kerana inilah kali pertama sesebuah rancangan berbahasa Melayu terkemuka terbitan Astro disiarkan dalam bentuk HD, melalui saluran khas AFHD yang disiarkan selama 48 jam sahaja (22 Mei, pukul 00:01 hingga 23 Mei, pukul 23:59), untuk pelanggan Astro B.yond sahaja. Juara musim kelapan kali ini dimenangi oleh Ahmad Shahir Zawawi yang berusia 22 tahun yang berasal dari Kampar, Perak. Beliau merupakan juara kedua yang berasal dari Perak selepas Ahmad Zahid Baharuddin pada musim kedua. Shahir juga merupakan pelajar pertama AF Masuk yang diangkat menjadi juara dimana beliau diserap semula ke pertandingan pada minggu kelapan selepas beliau tersingkir pada minggu ketujuh.